O **Luyten 726-8**, επίσης γνωστός ως **Gliese 65**, είναι ένας δυαδικός αστέρας,  από τους πλησιέστερους στη Γη, σε απόσταση 8,7 έτη φωτός, ο οποίος εμφανίζεται στον αστερισμό του Κήτους. Ο Luyten 726-8B είναι επίσης γνωστός με την ονομασία μεταβλητών αστέρων UV Κήτους και είναι το πρότυπο για την κατηγορία αστέρων εκλάμψεων. Η μάζα του υπολογίζεται στο 0,102 της ηλιακής ενώ η επιφανειακή του θερμοκρασία στους 2.670 βαθμούς K.

Το σύστημα των αστέρων
----------------------

O *UV Ceti* από τον *Andrew Posa* (1982)
Το αστρικό σύστημα ανακαλύφθηκε το 1948 από τον *Willem Jacob Luyten* κατά τη διάρκεια έρευνας για την κατάρτιση καταλόγου αστεριών με υψηλή ιδία κίνηση όταν παρουσίασε την εξαιρετικά υψηλή τιμή των 3,37 δευτερολέπτων του τόξου ετησίως και καταλογογραφήθηκε ως *Luyten 726-8*. Τα δύο αστέρια που απαρτίζουν τον *Luyten 726-8* έχουν σχεδόν ίση φωτεινότητα, με οπτικό μέγεθος 12,7 και 13,2 όπως φαίνονται από τη Γη. Είναι σε τροχιά το ένα γύρω από το άλλο με περίοδο 26,5 χρόνια. Η απόσταση μεταξύ των δύο αστέρων κυμαίνεται από 2,1 μέχρι 8,8 AU. Ο Luyten 726-8 απέχει περίπου 8,58 έτη φωτός από τη Γη και είναι  το έβδομο πιο κοντινό αστρικό σύστημα στη Γη. Ο κοντινότερος αστέρας  στον Luyten 726-8 είναι ο Ταυ Κήτους στα 0,98 pc . Πριν 28.700 χρόνια ο Luyten 726-8 βρισκόταν στην ελάχιστη απόσταση  των 2,21 pc (7,2 έτη φωτός) από τον Ήλιο.

Ο Luyten-726-8A βρέθηκε ότι είναι αστέρας εκλάμψεων (είδος μεταβλητού αστέρα) και ως τέτοιος ονομάζεται **BL Ceti**. Είναι ένας κόκκινος νάνος με φασματικό τύπο M5.5e.

Μετά την ανακάλυψη  του Luyten 726-8A, ανακαλύφθηκε ο συνοδός του Luyten 726-8B, επίσης αστέρας εκλάμψεων  στον οποίο δόθηκε η ονομασία **UV Ceti**. Αν και ο UV Ceti δεν είναι ο πρώτος αστέρας εκλάμψεων που ανακαλύφθηκε, αποτελεί χαρακτηριστικό παράδειγμα αυτού του είδους, έτσι παρόμοια αστέρια κατατάσσονται πλέον ως UV Ceti τύπου μεταβλητοί αστέρες. Αυτό το αστέρι παρουσιάζει ακραίες αλλαγές της φωτεινότητας του: για παράδειγμα, το 1952, η φωτεινότητα του αυξήθηκε κατά 75 φορές μέσα σε μόλις 20 δευτερόλεπτα. Ο UV Ceti είναι ένας κόκκινος νάνος με φασματικό τύπο M6.0e.

Δείτε επίσης
------------

* Κατάλογος των κοντινότερων αστέρων

Παραπομπές
----------

1. 1 2 3  «V\* BL Cet -- Flare Star». *SIMBAD*. Centre de Données astronomiques de Strasbourg. Ανακτήθηκε στις 16 Δεκεμβρίου 2009.
2. ↑  Delfosse, X.; Forveille, T.; Ségransan, D.; Beuzit, J.-L.; Udry, S.; Perrier, C.; Mayor, M. (December 2000), «Accurate masses of very low mass stars. IV. Improved mass-luminosity relations», *Astronomy and Astrophysics* **364**: 217–224
3. ↑  Luyten, W. J. (December 1949). «New stars with proper motions exceeding 0.5" annually.». *The Astronomical Journal* **55**: 15. doi:10.1086/106322. Bibcode: 1949AJ.....55...15L.
4. ↑  «Annotations on V\* UV Cet object». Centre de Données astronomiques de Strasbourg. Ανακτήθηκε στις 14 Απριλίου 2010.
5. ↑  «Query= BL Cet». *General Catalogue of Variable Stars*. Centre de Données astronomiques de Strasbourg. Ανακτήθηκε στις 16 Δεκεμβρίου 2009.
6. ↑  «Query= UV Cet». *General Catalogue of Variable Stars*. Centre de Données astronomiques de Strasbourg. Ανακτήθηκε στις 16 Δεκεμβρίου 2009.
7. ↑  «V\* UV Cet -- Flare Star». *SIMBAD*. Centre de Données astronomiques de Strasbourg. Ανακτήθηκε στις 16 Δεκεμβρίου 2009.
8. ↑  D. Montes (2001). «Late-type members of young stellar kinematic groups - I. Single stars.». *MNRAS* **328**: 45–63. doi:10.1046/j.1365-8711.2001.04781.x. Bibcode: 2001MNRAS.328...45M. Αρχειοθετήθηκε από το πρωτότυπο στις 2012-07-09.. Ανακτήθηκε στις 2010-04-18.

### Σημειώσεις

Περαιτέρω ανάγνωση
------------------

* Luyten, W. J. (1949). «New stars with proper motions exceeding 0.5" annually». *The Astronomical Journal* **55**: 15. doi:10.1086/106322. Bibcode: 1949AJ.....55...15L.
* Durand, E.; Oberly, J. J.; Tousey, R. (1949). «Analysis of the First Rocket Ultraviolet Solar Spectra». *The Astrophysical Journal* **109**: 1. doi:10.1086/145099. Bibcode: 1949ApJ...109....1D. .

Εξωτερικοί σύνδεσμοι
--------------------

* Αρχειοθετήθηκε 2004-03-05 στο Wayback Machine.
*